title: Génjék
text: Génjék silih tunggil seni karawitan Bali saking Kabupatén Karangasem sané  nganggén swara antuk matembang tan madaging pangiring utawi sakadi A cappella.  Sumber swara ipun saking 10-20 jatma sané malinggih ngawentuk bunteran utawi atengah bunteran, matembang kasarengin sakadi sesolahan miwah ngaryaning swara sané adung. Kruna génjék wénten sané nganikayang mawit saking kruna magegonjakan, mawit saking kruna génjak sané maarti masawirta miwah mabaosan. Ring aabé nguni, kesenian puniki kamargiang risampuné masan manyi, matuakan sambil masawitra miwah matembang sané kapadu antuk cipak (seni swara tan paarti).